《昆山夜泊舟中遣怀》
宋代·胡峄

念昔扶衰别故城，敢期身见稍休兵。连年防患秋更急，此节浮家夜亦行。

梦里不应追昨梦，生前聊复且偷生。空中鸟迹谁能记，万古由来一妄情。

作者简介：（1066—1144）宋婺州永康人，字仲连，号如村老人。胡稷言子。淡于荣利，父子兄弟相为师友。与方惟深、林虙为忘年交。高宗即位，以年格调迪功郎。所居五柳园，松窗蓬户，人目为隐君子。有《如村稿》。